Συντεταγμένες: 52°15′0.000″N 6°12′0.000″E﻿ / ﻿52.25000000°N 6.20000000°E﻿ / 52.25000000; 6.20000000

Το **Ντέβεντερ** (ολλανδικά: *Deventer* ολλανδική προφορά (βοήθεια·πολυμέσα)) είναι πόλη και δήμος στην επαρχία Οφεράισσελ της Ολλανδίας. Η πόλη του 2020 είχε 100.913 κατοίκους. Η πόλη είναι κτισμένη στην ανατολική όχθη του ποταμού Άισσελ, στην συμβολή του με τον Σχίπμπεεκ.

Ιστορικά στοιχεία
-----------------

Το Ντέβεντερ είναι μια από τις παλαιότερες πόλεις της Ολλανδίας. Το μέρος αναφέρεται ήδη σε πηγές του 9ου αιώνα της Επισκοπής της Ουτρέχτης. Σε ένα χάρτη του 877 μ.Χ. αναφέρεται το Daventre portu (το λιμάνι του Ντέβεντερ). Το 952 μ.Χ. το Ντέβεντερ αναφέρεται ως πόλη σε πιστοποιητικό του βασιλιά Όθωνα Α΄. Αφού ο τόπος είχε αποκτήσει όλο και περισσότερα δικαιώματα και προνόμια με την πάροδο του χρόνου, έλαβε τα δημοτικά εδάφη από τον αυτοκράτορα Ερρίκο Ε' το 1123. Αυτή θεωρείται από τους ιστορικούς ως η στιγμή που ο Ντέβεντερ απέκτησε δικαιώματα πόλης.

Η πόλη αποτελούσε μέλος της Χανσεατικής Ένωσης. Στην πόλη γεννήθηκε το 1340 ο Χερτ Χρόοτ, ο οποίος εγκαθίδρυσε στην πόλη την αδελφότητα κοινής ζωής (Fratres Vitae Communis), μια καθολική αδελφότητα. Στην πόλη λειτουργούσε λατινική σχολή, στην οποία σπούδασε ο Έρασμος. Το 1528 έγινε γυμνάσιο. Η εμπορική δραστηριότητα στην πόλη μειώθηκε τον 16ο-17ο αιώνα εξαιτίας των εμπορικών και θρησκευτικών πολέμων. To 1672 η πόλη παραδόθηκε στον γαλλο-γερμανικό στρατό, κατά τη διάρκεια του Γαλλο-ολλανδικού πολέμου, ύστερα από σύντομη πολιορκία. Τον 19ο αιώνα η πόλη έγινε βιομηχανικό κέντρο, με σιδηρουργίες, ταπητουργίες και υφαντουργίες. Η πόλη βομβαρδίστηκε το 1944 και το 1945, καθώς σε αυτό βρισκόταν σημαντική σιδηροδρομική γέφυρα που ένωνε το Άμστερνταμ με τις γερμανικές πόλεις. Στον τελευταίο βομβαρδισμό φωτιά ξέσπασε σε αποθήκη η οποία επεκτάθηκε στο διπλανό γηροκομείο. Οι Γερμανοί κατακτητές άφησαν τους πυροσβέστες να σβήσουν μόνο την αποθήκη, με αποτέλεσμα 20 ηλικιωμένοι να καούν.

Αξιοθέατα
---------

Υπάρχουν τρεις εκκλησίες ιδιαίτερου ενδιαφέροντος: η Μεγάλη Εκκλησία (Groote Kerk), αφιερωμένη στον Άγιο Λεβουίνο, η οποία χρονολογείται από το 1334, και καταλαμβάνει τη θέση μιας παλαιότερης κατασκευής από την οποία παραμένει η κρύπτη του 11ου αιώνα· η Ρωμαιοκαθολική Μπρούντερκερκ (Broederkerk) ή Εκκλησία των Αδελφών, που περιέχει μεταξύ των λειψάνων της τρία αρχαία ευαγγέλια που λέγεται ότι γράφτηκαν από τον Άγιο Λεβουίνο (Lebwin), τον Άγγλο απόστολο των Φριζίων και των Βεστφαλών (π. περ. 773)· και η Μπέρχκερκ (Bergkerk), καθαγιασμένη το 1206, η οποία έχει δύο υστερορωμανικούς πύργους. Το δημαρχείο (1693) περιέχει έναν αξιόλογο πίνακα του δημοτικού συμβουλίου του Τέρμπουργκ. Στην πλατεία Μπρινκ βρίσκεται το παλιό ζυγιστήριο (waag), που χτίστηκε το 1528, με μεγάλη εξωτερική σκάλα (1644). Το ζυγιστήριο σήμερα στεγάζει το μουσείο της πόλης του Ντέβεντερ.

Αδελφοποιήσεις
--------------

Το Ντέβεντερ έχει αδελφοποιηθεί με:

* Άρνσμπεργκ, Γερμανία (από το 1956)
* Λόντον, Καναδάς
* Σίμπιου, Ρουμανία (από το 2007)
* Τάρτου, Εσθονία

Παραπομπές
----------

1. ↑  gemeentegeschiedenis.nl.
2. ↑  *register of public bodies*. Ανακτήθηκε στις 21  Ιανουαρίου 2023.
3. ↑  «Kerncijfers wijken en buurten 2021». *Statistics Netherlands*. 6  Αυγούστου 2021.
4. ↑  «Diverse overzichten van de stadsrechten in Nederland». 16 Οκτωβρίου 2015. Αρχειοθετήθηκε από το πρωτότυπο στις 16 Οκτωβρίου 2015. Ανακτήθηκε στις 22 Οκτωβρίου 2021.
5. ↑  Otten, Dirk (2006). *Lebuïnus, een gedreven missionaris* (στα Ολλανδικά). Uitgeverij Verloren. ISBN 978-90-6550-914-7.
6. ↑  Koch, A. C. F.· Kruisheer, Jaap (1992). *Sammlung* (στα Ολλανδικά). Uitgeverij Verloren. ISBN 978-90-6550-245-2.
7. ↑  «Deventer». *mijn.land*. Ανακτήθηκε στις 22 Οκτωβρίου 2021.
8. 1 2 3   Μία ή περισσότερες προτάσεις από το προηγούμενο κείμενο ενσωματώνει κείμενο από έκδοση που είναι πλέον κοινό κτήμα: Chisholm, Hugh, επιμ.. (1911) «Deventer» *Εγκυκλοπαίδεια Μπριτάννικα* **8** (11η έκδοση) Cambridge University Press, σελ. 120-121
9. ↑  «The betrayal of Deventer - Disaster Year 1672». *Museum de Waag, Deventer* (στα Αγγλικά). 28 Μαΐου 2021. Αρχειοθετήθηκε από το πρωτότυπο στις 23 Ιουλίου 2022. Ανακτήθηκε στις 23 Ιουλίου 2022.
10. ↑  Source: *Klakkende laarzen aan de IJssel (...)* by K.H. Vos, 1995, Arko Editors, ISBN 90-72047-26-5 (στα ολλανδικά), pp. 71-82, 93
11. ↑  «Home». *Museum de Waag, Deventer* (στα Αγγλικά). Ανακτήθηκε στις 23 Ιουλίου 2022.
12. 1 2  «Twin Cities of Tartu». ©2007 City of Tartu. Αρχειοθετήθηκε από το πρωτότυπο στις 3 Μαρτίου 2016. Ανακτήθηκε στις 4 Ιανουαρίου 2009.
13. ↑  «Working visit and celebration 25 years partnership Sibiu-Deventer». 2015. Ανακτήθηκε στις 3 Ιανουαρίου 2020.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ντέβεντερ** |

* Η ιστοσελίδα του δήμου

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 175761035
* LCCN: n79054937
* ISNI: 0000 0004 0624 7266
* GND: 4090740-5
* BNF: cb12215728h (data)

 |

 |